Димитър Донев
В чуждия град

chitanka.info

О, нощ на поруганите скрижали,

самотна, безнадеждна, бди над мен!

Димчо Дебелянов

Тихо проплакал,

с надежди излъгани

рони дъждът

пожълтял листопад.

Голи дървета

чернеят зад ъгъла,

чужд опустява

среднощният град.

Где да отида? —

очите ми питат.

Где да отида? —

прозорци мълчат.

Само луната —

забравена пита

бяга по друма

на Млечния път.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.